b'\n_START_ARTICLE_\nKme\xc4\x8dka pojedina\n_START_PARAGRAPH_\nKme\xc4\x8dka pojedina spada med slovenske narodne jedi. Kot pove \xc5\xbee ime, je namenjena za praznike in druge sve\xc4\x8dane dogodke._NEWLINE_Kme\xc4\x8dka pojedina je izdelana okrog kuhane kisle repe ali kislega zelja. V tem skuhamo prekajeno svinjsko meso (\xc5\xa1unka, za\xc5\xa1inek...)._NEWLINE_Poleg kuhanega svinjskega mesa se praviloma doda \xc5\xa1e pe\xc4\x8deno svinjino (rebrca, ...), pe\xc4\x8denice, krvavice - kar je bilo v shrambi oziroma je danes v hladilniku._NEWLINE_Poleg teh dobrot spadajo ajdovi \xc5\xbeganci, matev\xc5\xbe, slan krompir..._NEWLINE_Sestava kme\xc4\x8dke pojedine se razlikuje glede na pokrajino in letni \xc4\x8das priprave (kljub hladilnikom poleti v mesnicah ni na razpolago krvavic...).'